บวมมา8 เดือนแล้วค่ะ ก่อนหน้านี้ไปทำฟัน ครอบฟันกรามข้างซ้ายมาค่ะ แล้วหลังจากนั้นมีอาการบวมที่หน้าและที่ตัวฝั่งด้านซ้ายของร่างกาย หน้าบวม ใต้ใบหูถึงคาง,ใต้ราวนม,ท้องแขน,ฝ่ามือ,ใต้เข่า,เท้าและขามีอาการตึงตอนเย็นแล้วปวดเล็กน้อยอยากทราบสาเหตุว่าที่บวมเป็นเพราะอะไรคะ
สวัสดีค่ะ อาการบวมที่พบได้อาจแบ่งเป็น บวมโดยทั่ว และบวมเฉพาะส่วน บวมโดยทั่วมักพบว่าเริ่มมีเท้าทั้งสองข้างบวมท้องโต อาจเกิดจากความผิดปกติที่ไต หัวใจ ตับ เป็นต้น ส่วนบวมเฉพาะส่วน เช่น เข่า ปลายแขนข้างเดียว เหงือกบวม อาจมีสาเหตุจากการอักเสบหรือการระบายน้ำเหลืองอุดตันเฉพาะที่บวมครึ่งซีกของร่างกายเป็นไปได้น้อย เนื่องจากร่างกายมีกลไกปรับตัวค่ะ เว้นแต่ในผู้ป่วยอัมพาตครึ่งซีกที่นอนติดเตียงเป็นระยะเวลานาน ไม่ได้ขยับเคลื่อนไหวร่างกายซีกนั้น ๆ เลยค่ะ แนะนำให้ไปพบแพทย์เพื่อตรวจเพิ่มค่ะ